google/wiki40b huggingface dataset:
Ren 60

Ren 60 er et musikkalbum med Just 4 Fun, utgitt i 1990 og nyutgitt i 1991. Dette er bandets første plate. Just 4 Fun besto av Hanne Krogh, Marianne Antonsen, Jan Groth og Eirikur Hauksson. Gruppen ble dannet som en sommerforestilling i 1990, men på grunn av stor publikumsukssess fortsatte medlemmene sammen. Det var imidlertid ingen plateselskap som hadde særlig tro på et album med denne typen musikk, så Hanne Krogh finanserte utgivelsen selv, og ga den ut på sitt HK Productions, underlabelen til Sonet. Platen er også Hanne Krogs ellevte album totalt. Da platen raskt solgte over 60 000 eksemplarer, bestemte gruppen seg for å fortsette. Just 4 Fun ble valgt ut av NRK til å representere Norge i Melodi Grand prix i 1991 med låten «Mrs. Thompson». Denne ble også inkludert på platen da «Ren 60» ble nyutgitt i 1991. Det kom også en kassettutgave i 1991 som het «Honda», og som inneholdt alle sangene. Just 4 Fun inngikk et samarbeid med Honda, og det medførte at alle biler fra denne produsenten som ble solgt på begynnelsen av 1990-tallet, ble utstyrt med denne kassetten.
Tutekanne

Tutekanne, pipekanne eller tankar er et skjenkekar til øl. Ølet var oppbevart i tønner som gjerne sto i kjelleren. Fra tønnene kunne man så tappe ølet over i tutekanner for så å helle det over i ølboller eller andre kar som gjestene kunne drikke av. Ifølge tradisjonen skal det også ha forekommet at man kunne drikke direkte av tuten, men det har neppe vært særlig vanlig. Dette var en kannetype som har vært brukt både på land og i by.
Betegnelsen tutekanne brukes i hovedsak om kanner med lokk og tut, og de kan være laget av tre, metall, keramikk og glass. De fleste tutekanner i tre er lagget, og da er tuten laget av en uthulet gren som sitter på en av stavene. Men det har også vært brukt dreide kanner av tre med innsatt tut. Betegnelsene tutekanne og tankar brukes noe om hverandre når kannene er laget av tre, men i hovedsak brukes betegnelsen tutekanne om kanner med hengslet lokk og tankar om kanner med en innfelt plate i toppen. Laggete kanner er gjerne dekorert med maling eller svidd dekor, mens de dreide kannene kan være malt eller ha skåret dekor.
På 1660-tallet begynte gullsmeder og kannestøpere å kopiere laggete trekar i henholdsvis sølv og tinn, og kunne da markere trebåndene som dekorative ringer og ofte også markere de opprinnelige stavene med striper, og i Danmark-Norge ble tutekanner kopiert både i glass og keramikk på 1700-tallet.
De fleste tutekanner av tre har en konisk form. Men inspirert av kanner i metall, glass og keramikk, får vi også laggete kanner med buket korpus og innsnevret rett hals. For lagging er dette en langt vanskeligere form enn den koniske.
Petroleumsfrie områder

Petroleumsfrie områder (PFO) (også referert til som petroleumsfrie soner eller petroleumsfrie fiskeriområder) er et begrep som ble lansert i en rapport fra Natur og Ungdom i 2000. Siden den gang har begrepet festet seg i offentligheten. Utgangspunktet er å gi sårbare havområder et juridisk vern mot petroleumsutvinning. Forskjellen på petroleumsfrie områder og tradisjonelle former for naturvern, er at petroleumsfrie områder åpner for bruk av områdene til fornybar energiproduskjon eller utnyttelse av andre fornybare ressurser som fisk.
Allround-VM på skøyter 1934, kvinner

Allround-VM på skøyter 1934, kvinner ble arrangert  på Frogner stadion, Oslo 11 og 12. februar 1934. Mesterskapet ble arrangert av Oslo Skøiteklub, og det er ikke anerkjent som et offisielt verdensmesterskap.
Undis Blikken   fra Norge ble mester.
Gauloises

Gauloises er et fransk sigarettmerke. Det blir produsert av selskapet Imperial Tobacco etter at de kjøpte Altadis i januar 2008.
Gauloises-sigaretter kom på markedet første gang i 1910. De tradisjonelle Gauloises-sigarettene var korte, brede, uten filter, og laget av mørke tobakker fra Syria og Tyrkia som ga fra seg en sterk og distinktiv lukt. 40 år senere kom de første Gauloises med filter. I 1984 ble merket relansert med en amerikansk blandingstype av lyse tobakker under navnet Gauloises Blondes.
Tobakksblandingen markedsføres også som finskåren rulletobakk. Alt etter land, fås den i 40- eller 50-grams poser. Den finnes også i bokser à 100 gram.
Ordet gauloises betyr forøvrig gallere på fransk.
John Bowers

Biografi

John Bowers, oftest kalt Jack Bowers,  startet sin karriere i Scunthorpe United i desember 1927. Fem måneder senere gikk han til Derby, og der var han fram til høsten 1936. I løpet av denne tiden ble han ligaens toppscorer to ganger, og det er bare Steve Bloomer som har scoret flere ligamål for Derby. Når det gjelder klubbmål for Derby har John Bowers en 3.-plass (bak Steve Bloomer og Kevin Hector) med sine 183 mål. 
En kneskade i september 1934 tok det lang tid å lege, og han spilte ikke så mye de siste årene han var i Derby County.
Etter å ha gått til Leicester City i november 1936 bidro han med sine 33 ligamål på 27 ligakamper at Leicester City vant 2. divisjon i 1936/37-sesongen. 
Jack Bowers debuterte på landslaget mot Irland den 14. oktober 1933. Han spilte tre landskamper, og scoret 2 mål for England.  
Etter fotballkarrieren jobbet han som fysioterapeut.
HammerFall

Grunnleggelsen

Bandet ble dannet i 1993 av gitarist Oscar Dronjak, som spurte vennen Jesper Strömblad om han ville være med. Snart ble Niklas Sundin (gitar), Mikael Stanne (vokal) og Johan Larsson (bassgitar) spurt, alle ble med.

Vendepunktet

I 1996 ble HammerFall kvalifisert til semifinalen i konkurransen Rockslaget med «Steel Meets Steel», «Unchained» og Judas Priest-sangen «Breaking The Law». Det var et skår i gleden at vokalist Mikael Stanne ikke var tilgjengelig da. Etter litt research dukket navnet Joacim Cans opp. En telefonsamtale senere hadde de en vokalist. HammerFall tapte semifinalen i siste sekund da dommerne ikke syntes de var overbevisende nok.
Den olympiske sommeren ble brukt til å skrive tekster og noter til debut-albumet som på forhånd hadde fått navnet Glory to the Brave.
I løpet av 16 hektiske dager ble «The Metal Age», «Unchained», «HammerFall», «Child of the Damned», «Steel Meets Steel», «The Dragon Lies Bleeding», «I Believe», «Stone Cold» og «Glory to the Brave» spilt inn.
Framboise

Framboise (uttale ) er det franske ordet for bringebær og betegner et belgisk lambicøl som gjæres sammen med bringebær. På nederlandsk kalles dette frambozenbier. Dette er en av mange moderne fruktøltyper som er inspirert av det mer tradisjonelle kriek, som fremstilles med kirsebær. Framboise inneholder (normalt) også noe kirsebær for å gi ølet en rød farge. Ellers lages det tilsvarende varianter med frukter som jordbær, solbær eller fersken, men disse har ikke oppnådd samme suksess.
Mye framboiseøl er relativt søtt, og det er ikke uvanlig at kommersielle varianter fremstilles med tilsetning av fruktsiruper eller -essenser snarere enn ved at bærene masereres ved gjæringen. Cantillon produserer imidlertid en tørrere versjon kalt Rosé de Gambrinus som er basert på den tradisjonelle kriekstilen. Liefmans bruker oud bruin istedenfor lambic til å lage sin versjon av framboise, noe som gir et svært annerledes resultat. I den senere tid har framboise oppnådd en viss popularitet utenfor Belgia, og er nå å finne i puber og butikker over store deler av verden.
Framboise betegner ellers ofte et brennevin som er destillert med bringebær.
Kongsvinger tekniske fagskole

Kongsvinger tekniske fagskole var en videregående skole på Rasta i Kongsvinger, nå slått sammen med og en del av Sentrum videregående skole. I 2009 stod de nye skolebyggene ved Sentrum VGS sitt område ved Strandvegen klare og aktiviteten ved fagskolens gamle lokaler på Rasta ble flyttet dit.
Grangemouth-raffineriet

Grangemouth-raffineriet er et oljeraffineri i Grangemouth, Skottland. Det er Skottlands eneste oljeraffineri, ett av åtte i Storbritannia, det tilfører også raffinerte produkter til kunder i Nord-England og Nord-Irland. Anlegget er et tydelig landemerke, med sine utallige Gassflammer og kjøletårn synlig over et stort område av Scottish Lowlands. Raffineriet var tidligere eid av BP men ble solgt til Ineos i 2005. Anlegget gjennomsnittlige 210,000 fat med råolje daglig. Raffineriet har 1,400 ansatte.
Oljeraffinering ved Grangemouth startet i 1924, og frem til andre verdenskrig behandlet det 400,000 tonn råolje årlig. Et omfattende ekspansjonsprogram like etter krigen og på 1970-tallet, etter funnet av Nordsjøolje, økte raffinerikapasiteten til 10 millioner tonn per år. Forties pipeline system i Nordsjøen terminerer ved Kinneil-anlegget ved siden av raffineriet og overskudd av råolje pumpes til et Oljelager og blir eksportert via rørledning til Hound Point Oil tanker lasteterminal på Firth of Forth. Importert råolje blir også tilført raffineriet via en 58 mile rørledning fra Finnart Ocean terminal på Loch Long, som kan håndtere opp til 324,000 tonn dødvekt tankere. Finnart-anlegget brukes også til å tilføre raffinerte produkter til oljetankere som går til Nord-Irland.
Paratritania

Utseende

En middelsstor, gulbrun og brunsvart trebukk. Antennene er en del lengre enn kroppen, pronotum er rektangulært sett ovenfra men en butt tann midt på hver sidekant, dekkvingene nesten jevnbrede med en kort, butt tann på "skulderen". Hode og pronotum er brunsvarte med tre gulbrune lengdestriper, dekkvingene har uregelmessige, gulbrune og brunsvarte tegninger.

Utbredelse

Arten er utbredt i det østlige Brasil.
Jonathan Tah

Landslaget

26. mars 2016 fikk han sin første landskamp for Tyskland mot England.
Han ble tatt ut i Tysklands EM-tropp til EM i Frankrike 2016. Han erstattet Antonio Rüdiger i troppen etter skade.
Han ble tatt ut i Tysklands bruttotropp til VM i fotball 2018 i Russland.
Valdez-Chitina-Whittier Census Division

Valdez-Chitina-Whittier Census Division er en tidligere folketellingsdivisjon i den amerikanske delstaten Alaska. Det lå i de østlige områdene av delstaten, og strakte seg nordøstover fra Prince William-sundet. I 1960 hadde området et totalt areal på 51 921 kvadratkilometer.
Området ble etablert som et valgdistrikt i 1958, og før folketellingen i 1980 ble det slått sammen med Cordova-McCarthy til det nye statistikkområdet Valdez-Cordova.
Kvås

Kvås er en tidligere kommune i Vest-Agder.

Historikk

I 1909 ble Kvås og Austad skilt ut fra Lyngdal som egne kommuner.
Fra 1837 hadde Kvås sammen med Austad og Å vært del av Lyngdal formannskapsdistrikt. Fra 1. januar 1963 gikk Austad og Kvås kommuner igjen sammen med Lyngdal kommune.

Utdanning

I Kvås finner vi også Kvås videregående skole, som er en kristen internatskole som ble opprettet i 2005 og nedlagt i 2008. På samme sted har Kvås Folkehøgskole ekisistert i mer enn 80 år. Folkehøgskolen ble nedlagt i 2006. Kvås kirke ligger også her.

Natur

Gjennom bygda Kvås renner elva Lygna (Lyngdalselva) som er en god lakseelv.
Papuana angusta

Utseende

En middelsstor (ca. 20 millimeter), avlang, blankt svart hornbille. Hannen har et ganske kort horn i pannen, pronotum er tvert avkuttet og loddrett foran. Dekkvingene har tydelige punktrader. Hunnen mangler hornet i pannen, man har et par lave knøler, pronotum er rundet.

Levevis

Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

Utbredelse

Arten lever på Molukkene, Ny-Guinea og Bismarckarkipelet.
Manger

Den tidligere kommunen Manger

Manger var tidligere egen kommune, og etter hvert ble soknene Herdla, Hjelme, Sæbø og Hordabø delt i fra til egne selvstendige heradskommuner. Ved kommunesammenslåingen gjeldende fra 1964 gikk Manger kommune inn i den nye Radøy kommune, sammen med kommunene Sæbø og Hordabø. Kommunen lå i Nordhordland, og før kommunesammenslåingen i 1964 grenset daværende Manger mot Hordabø kommune i nord, til Lindås i øst, til Sæbø i sør og til Hjelme kommune i vest.
Orkdølafylke

Orkdølafylke (Norrønt: Orkdœlafylki) var ett av de åtte historiske fylkene i Trondheimen fra jernalderen til ut i middelalderen. 
De historiske fylkene i Trondheimen var lokale rettsfellesskap med hvert sitt fylkesting. De ble dannet en gang i eldre jernalder eller begynnelsen av yngre jernalder. De fire fylkene Øynafylke, Skøynafylke, Sparbyggjafylke og Verdølafylke utgjorde Inntrøndelag som hadde ting på Mære. Utsendinger fra de fire fylkene i Inntrøndelag og de fire fylkene i Uttrøndelag: Stjordølafylke, Strindafylke, Gauldølafylke og Orkdølafylke, møttes også til Frostating på Frosta. På 900-tallet ble også Nordmørafylke, Romsdølafylke og Naumdølafylke en del av Frostating.
Marika Domanski Lyfors

Spiller

I løpet av sin 17 år lange spillerkarriere spilte hun for Nödinge SK, Surte IS, Jitex BK og GAIS. Hun ble svensk mester i 1981 og 1984 samt vinner av den svenske cupen tre ganger (1981,1982 og 1983).

Trener

Lyfors startet trenerkarrieren i Tyresö FF. Siden 1992 har hun trent ulike landslag på kvinnesiden i svensk fotball. Høydepunktet var VM-sølv med Sverige i 2003.
Absolute Music 13

Absolute Music 13 er det 13. samlealbumet i den norske Absolute Music-serien og ble utgitt i 1995.
Norske visemiljøer

Liste over tidligere og eksisterende viseklubber og -miljøer i Norge.
Spathoschiza

Utbredelse

Arten lever i Zimbabwe (Mashonaland).
Pure Pwnage

Episoder

Episodene har på blitt lengre for nesten hver episode. Mens første episode kun varer i 11 minutter og 36 sekunder, er episode 12 lengre enn en vanlig TV-episode (ca. 44min) med 46 minutter og 8 sekunder. Showet har også forandret seg i løpet av den første sesongen. Mens de første tre episodene kun hadde Kyles kameravinkel har det etterhvert utviklet seg et eget historiemodus hvor det hender at Kyle også deltar, men stort sett alltid gjemt bak kameraet. Da showet ble en stor nettsuksess med over 1 million nedlastinger per episode etter de første 24 timene etter de ble utgitt ble Pure Pwnage tilbudt en kontrakt av Showcase, en canadisk TV-produsent. Hele første sesong ble sent, men de fikk aldri kontrakt til oppfølgingsesong fordi seertallene ikke ble høye nok.
Bueskyting under Sentralamerikanske og karibiske leker 1990

Bueskyting under Sentralamerikanske og karibiske leker 1990. Bueskyting var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var tredje gangen som bueskyting var med i de sentralamerikanske og karibiske leker. Det var fjorten øvelser, sju for kvinner og sju for menn. Mexico ble beste nasjon, de vant alle fjorten gullmedaljene.
Bømlafjorden

Bømlafjorden er en fjord i Hordaland og den ytterste delen av Hardangerfjorden. Fjorden begynner ved Ryvarden fyr, nord på Sletta, og Bømmelhuk, sør på Bømlo, og går til Tittelsnes i Sveio og Langenuen. I nordenden møter Bømlafjorden flere andre fjorder. Langs fjorden på nordsida finnes innløp til Børøyfjorden og Nyleia. På sørsiden finner vi innløpet til Førdespollen. Fjorden går langs kommunene Sveio, Bømlo og Stord.
Bømlafjorden er stort sett åpent og enkelt farvann uten særlige utfordringer for skipstrafikken. Ved innseilingen til fjorden fra sør må skipstrafikken fra Haugesund gå utenom de to grunnene Bloksene like utenfor Ryvarden fyr. Litt sør for midten av fjorden finner vi øygruppa Nappholmane, med Nappholmen lykt, og litt lenger nord øya Hjartholmen. Flere mindre holmer og skjær langs land på begge sider.
Det er stor skipstrafikk i fjorden. Mye av lokaltrafikken og gjennomgangstrafikken går gjennom fjorden på grunn av værforholdene utenfor og den forholdsvis ukompliserte seilasen gjennom fjorden og videre nordover Langenuen. Det er ingen større havner langs fjorden, men det finnes mindre havner i Langevåg (Bømlo) og Mosterhamn (Bømlo), Leirvik (Stord). I tillegg ligger Aker Kværner Stord verft til Bømlafjorden. Ett større offshorerederi har sitt kontor langs fjorden (Eidesvik Offshore).
Tross enkel seilas i fjorden har det skjedd flere ulykker her, siste alvorlige katastrofe var Sleipner-forliset 26. november 1999 ved Bloksene ved innseilingen til fjorden.
Tidligere var lokalbåttrafikken på fjorden større. Nå er dette begrenset til ett fergesamband (Buavåg-Langevåg), trafikkert av Norled med M/F «Strandebarm», og en gjennomgangsrute med hurtigbåt, Flaggruten Bergen-Stavanger, som har stopp på Leirvik og Mosterhamn. Noe av årsaken til den reduserte lokalbåttrafikken er Trekantsambandet, hvor Bømlafjordtunnelen nå krysser under fjorden fra Valestrand i Sveio til Føyno, med broer videre til Bømlo og Stord.
De største småbåthavnene langs fjorden finner man i Langevåg og på Leirvik.
United States Naval Academy

Rangeringer

U.S. News & World Report rangerte United States Naval Academy som nummer 13 blant liberal arts-collegene i USA i 2015,  mens Forbes plasserte det på 27.-plass blant alle colleger i USA.
United States Naval Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Swazilandsk lilangeni

Anvendelse

Valutaen utgis ut av Eswatinis sentralbank (Umntsholi Wemaswati), som ble etablert i 1974 og har hovedkontor i Mbabane.
Den sørafrikanske rand er også gyldig valuta i Eswatini.
Karl-Petter Løken

Fotballkarriere

Løken var en allsidig spiller som kunne benyttes nesten overalt på banen. Han ble mest benyttet som høyreback og høyre flankespiller. Løken spilte mesteparten av sin karriere i Rosenborg, hvor han ble seriemester sju ganger og cupmester fire ganger. Han ble også toppscorer i eliteserien i 1991, og spilte 36 landskamper for Norge og scoret ett landslagsmål, i privatlandskampen mot Østerrike 31. mai 1989. Han var med i Norges VM-tropp i 1994, men spilte ingen kamper hverken i kvalifiseringen eller sluttspillet.
I 1997, etter tolv sesonger i Rosenborg, gikk Løken til Stabæk, hvor han spilte to sesonger før han la støvlene på hylla. Løken er bror til journalist og presseleder Kjersti Løken Stavrum.
Sønnen Oskar Johannes Løken spiller for Raufoss Fotball.

Næringsliv

Av utdanning er Løken sivilingeniør i prosessteknikk fra Norges teknisk-naturvitenskapelige universitet. Han har jobbet for Lundin Norway AS, har vært ekspertkommentator for NRK Sport fra 1996 til 2018 og tiltrådte som konsernsjef i Kværner ASA i mai 2018.
DI – Organisation for erhvervslivet

DI – Organisation for erhvervslivet (DI står for Dansk Industri) er en næringsorganisasjon og arbeidsgiverforening for omkring 10 000 virksomheter i Danmark, etablert i 2008. DI – Organisation for erhvervslivet er medlem av Dansk Arbejdsgiverforening. DI – Organisation for erhvervslivet arbeider for å forbedre virksomhetenes konkurranseevne og vilkår.
DI – Organisation for erhvervslivet er som arbeidsgiverforening ansvarlig for overenskomstforhandlingene, både nasjonalt og innenfor den enkelte bransje eller virksomhet. Overenskomsten mellom DI – Organisation for erhvervslivet og CO-industri er den største på det private arbeidsmarked, og typisk som fastsetter rammen for de private forhandlinger mellom arbeidsgiverne og lønnsmottakerne.
DI – Organisation for erhvervslivet styreformann er Jesper Møller, administrerende direktør er Karsten Dybvad.
Utskarpen

Historie

Mange arkeologiske funn i bygden vitner om gammel bosetning. Det er gjort funn fra steinalderen, eldre jernalder, og flere funn fra vikingtiden, blant annet et sverd av jern.

Dilkestad

Den eldste gården i Utskarpen heter Dilkestad og er tidfestet til 1440. Eldre navneformer har vært Diilckestad (1567), Dilckestad, (1610, 1614, 1661), Yttre Dilchestad og Indre Dilchestad (1723).
Historikeren Oluf Rygh betegnet gårdsnavnet som enestående, og satte det i sammenheng med et ukjent elvenavn. Dilka betyr «bekk» på både svensk og lokal norsk dialekt, og han satte navnet i sammenheng med bekker som renner i nærheten.

Utskarpen, Dalosen og Steinhaugen

Området tilhørte tre gamle gårder: Utskarpen, Stenhaug og Dalos. Disse gårdene har vært i drift siden 1500-1600-tallet.
Eldre navneformer på gården Utskarpen har vært Vdschorpenn (1567), Vdschorpen (1610, 1614, 1661) og Udschorpen (1723).
Gården Dalosen ble i 1567 kalt Dallas, senere Dalaas (1610, 1614), Dalsaas (1661) og Dahloesen (1723). Gården er oppkalt etter, og ligger i nærheten av utløpet til Daloselven («osen»), i dalen Sjoneidet mellom Utskarpen og Sjona.
Gården Steinhaugen (lokal dialekt: Steinhåjen) er nevnt i 1661 under navnet Stennhøyen, og i 1723 under navnet Steenhougen.
Sentrum av Utskarpen er på folkemunne kalt «Fallet». Dette var opprinnelig et fellesnavn på et området på nordsiden av Utskarpenfjorden, fra Ramseng i vest til Fallahågan i øst.
Jakob Terjesønn Rypdal

Karriere

Rypdal vokste opp i Tresfjord, Møre og Romsdal. Etterhvert flyttet han til Oslo, og i 2011 var han en av gitaristene som fremførte et spesialskrevet verk komponert for blåseinstrumenter, gitarer og et hundretalls Harley Davidson-motorer, laget av faren Terje Rypdal. Med på konserten i Tønsberg var også TNT-gitaristen Ronni Le Tekrø.
I 2015 var Rypdal med på en norgesturne sammen med halvbroren, perkusjonisten Marius Rypdal, som backingmusikere for sangerinnen Sibeth Hoff. De skapte et spennende musikalsk landskap ved å kombinere tradisjonelle musikalske uttrykk med elektroniske uttrykk. Han ga også ut albumet  Maelstrom med elektronikaprosjektet Manta Ray som har base i Oslo.
Kontraetterretning

Kontraetterretning er etterretningsvirksomhet som har til hensikt å motvirke fiendtlig etterretningsvirksomhet rettet mot ens eget land.
I Norge har Politiets sikkerhetstjeneste ansvaret for å drive kontraetterretning. Det er i mange land vanlig at både politiet og militæret driver kontraetterretning.
Vegard Ulvang

Karriere

Han deltok i OL i Calgary, Albertville og på Lillehammer og fikk tre gull, to sølv og en bronsemedalje. I perioden 1989–1997 vant han 9 renn i verdenscupen og i  1991 ble han tildelt Holmenkollmedaljen og han fikk Finnmark fylkes kulturpris 1992. Etter OL i Albertville fikk Ulvang Sportsjournalistenes statuett som «Årets idrettsnavn». Han vant verdenscupen sammenlagt i 1990 og kom på andreplass i 1989 og 1992. Det var Ulvang, som på vegne av deltakerne, avla den olympiske eden foran Vinterlekene på Lillehammer 1994. Ulvang ble kalt «The Terminator» av amerikansk TV under lekene i Albertville i 1992. Ulvangs rykk på 2.etappen i OL-stafetten dette året er en klassiker, der han parkerer Majbäck og Kirvesnemi.
Før OL i Albertville i 1992 hadde Vegard Ulvang fått et stempel som den «evige toer». Grunnen til dette var at han ikke vant et eneste renn i verdenscupen det året han vant den sammenlagt. I tillegg hadde han tatt individuelle medaljer i tre strake mesterskap uten å vinne. Med tre gull i Albertville ble Ulvang OL-konge og toerstempelet forsvant.
Ulvang vakte også stor oppsikt i internasjonal media etter han i forkant av Lillehammer-OL i 1994 gikk til angrep på IOC-president Juan Antonio Samaranch. Ulvang uttalte at Samaranch var en uverdig representant for den olympiske bevegelse på grunn av hans bakgrunn fra det fascistiske Franco-regimet i Spania.

Etter skikarrieren

Etter at Ulvang la opp som skiløper, har han etablert sin egen kleskolleksjon, og var jevnlig på TV2 sammen med Arne Hjeltnes, Arne Brimi og Bjørn Dæhlie i programmet Gutta på tur.
Vegard Ulvang ble i mai 2006 valgt til ny leder av langrennskomiteen i FIS. Sist Norge hadde lederen, var da Odd Martinsen var sjef.
Han var ekspedisjonsdeltaker til Sørpolen fra oktober 2011 sammen med Stein P. Aasheim, Harald Dag Jølle og Jan-Gunnar Winther. Ekspedisjonen fulgte samme rute som Roald Amundsens ekspedisjon fulgte i 1911-12 og hadde som mål å komme fram til polpunktet 100 år etter Amundsen. 
Han er gift med tidligere langrennsløper og skiskytter Grete Ingeborg Nykkelmo.
Simão da Cunha

Simão da Cunha eller Qu Ximan 瞿西滿 (født 1589 i Coimbra i Portugal, død 4. september 1660 i Macao i Kina) var en kinamisjonær tilhørende jesuittordenen. Han ble sendt til Det fjerne østen (først India i 1618. I 1624 kim han til Hangzhou i Kina, og virket senere i Fujian. Han var superior for en rekke misjoner og ble viseprovinsial for Kina. misjonene i Ostindia og Japan.